Ganito Kami Noon, Paano Kayo Ngayon?

Ang Ganito Kami Noon, Paano Kayo Ngayon? ay isang romantiko, pangmusikang pelikulang Pilipino na napanalunan ng mga gawad mula sa FAMAS at Gawad Urian na nasa ayos ng kapanahunan ng pananakop ng Kastila. Ito ay nasa direksiyon ni Eddie Romero, ang Pambansang Alagad ng Sining sa Pelikula noong 1977 at gumanap sina Christopher De Leon at Gloria Diaz.

Ito ay isang pelikulang pangkapanahunan na naghahayag ng katanungan ng kakilanlan ng Pilipino sa panahon ng dalawang digmaan—laban sa Espanya at laban sa Amerika.

Mga tauhan
Ang mga nagsiganap sa pelikulang ito ay ang mga sumusunod:

Buod
Ang barong-barong na naging bahay ni Kulas (De Leon) ay nasunog dahil sa ito ay kanyang napabayaan. Nang siya ay mapilitang lisanin ang bukid upang maghanap ng pansamantalang matitirhan, nakatagpo siya ng isang paring Kastila (Rocha) na may mga pinagtataguang magnanakaw. Nagkakilala ang dalawa. Matapos isakdal ng pari si Kulas at mapalatiguhan ito, nakipagbati ang pari kay Kulas at nakiusap na hanapin ang kanyang anak sa labas na si Bindoy (Belleza) sa Maynila. Matapos magawa ito at sa kanilang daan patungo sa lungsod ay nakatagpo sina Kulas at ang bata ng isang naglalakbay na samahan ng mga gumaganap sa dula. Napaibig si Kulas sa punong tauhan na si Diding (Diaz) datapwa't hindi niya naipahayag ang kanyang pag-ibig at kinakailangan na niya ring tumuloy sa Maynila para sa kasamang bata. Kailangan na ring humayo ng pangkat.

Sa tulong ng nakilala niyang Intsik na mangangalakal na si Lim (Tsing), nadala ni Kulas ang bata sa Maynila na sakay ng bangka. Pinatnubayan din siya ni Lim sa paglibot ng bayan. Matapos mahatid ang bata ay naligaw siya hanggang sa makatagpo niya uli si Diding na kasal na noon sa isang mestisong Kastila na si Don Tibor (Garcia).

Napagkamalan si Kulas ng mga tanod na Kastila na siya ay isang tulisan. Ikinulong siya nguni't nakatakas sa tulong ng kapwa bilanggo na nahatulan ng pagkabitay. Ang Maynila naman ay nagkakagulo simula ng dumating ang mga Amerikano. Naalis ang pamamahala ng Kastila at napagpasiyahan ni Kulas na makita uli si Diding sa huling pagkakataon. Nang ito ay matupad ay umalis si Kulas at inilahad ang kanyang hinaharap at pagkakakilanlan bilang isang Pilipino.

Mga gawad

Gawad FAMAS

Gawad Urian

Paligsahan ng mga Pelikula ng Kalakhang Maynila

Tingnan din
Eddie Romero
Christopher De Leon
Gloria Diaz
Dranreb Belleza

Sanggunian

Mga panlabas na kawing
Ganito kami noon... paano kayo ngayon? sa Datobaseng Pelikula ng Internet
Database of Philippine Movies: Ganito Kami Noon, Paano Kayo Ngayon
The Cubao Post: Ganito Kami Noon…Paano Kayo Ngayon
 

Mga pelikula mula sa Pilipinas
Mga pelikulang likha ni Eddie Romero
Mga pelikula ni Christopher de Leon
Mga pelikula ng 1976